Ekstremværet oppsto ifølge norske meteorologer av at to værsystemer møtte hverandre over det europeiske kontinentet og ble slått sammen; en storm med kraftig vind kalt «Antoni» i Storbritannia og internasjonalt (men ble kalt «Yves» av Deutscher Wetterdienst i Tyskland), som kom over Storbritannia, og en syklon med kraftige regnbyger, lyn og torden kalt «Petar» internasjonalt (men ble kalt «Zacharias» i Tyskland.) Antoni var den første stormen så langt i 2023 som fikk sitt eget navn av britiske Met Office. Petar startet nord i Italia og flyttet deretter østover mot Hellas, før det flyttet seg nordover over Slovenia, Østerrike, Makedonia m.m. I Slovenia førte uværet Petar til minst syv omkomne og flere tusen evakuerte.